মন্থা’র ল‍্যান্ডফলের পর সকালে এ কী অবস্থা? দেখুন এই ভিডিও

ওয়েব ডেস্ক: মঙ্গলবার সন্ধ্যায় অন্ধ্রপ্রদেশ উপকূলে আছড়ে পড়ে ছিল ‘সিভিয়ার সাইক্লোন’ মন্থা (Cyclone Montha Landfall)। ল্যান্ডফল হওয়ার পরেই প্রায় সাড়ে চার ঘণ্টা ধরে স্থলভাগে তাণ্ডপ চালায় প্রবল শক্তিশালি ঘূর্ণিঝড় মন্থা। সমুদ্র থেকে প্রবল গতিতে স্থলভাগের দিকে ছুটে আসে প্রবল হাওয়া। সেই সঙ্গে শুরু হয় প্রবল বৃষ্টি। পূর্বাভাস অনুসারেই দুর্যোগ চলছে ওড়িশা উপকূলেও। প্রচণ্ড ঝড়-জলে প্রাণও যায় মানুষের। তবে আগে থেকে অনেকটা সতর্ক থাকায় বড় ধাক্কা সামলানো গিয়েছে। মঙ্গলবার প্রায় সারারাত অন্ধ্রপ্রদেশজুড়ে তাণ্ডব চালিয়েছে এই ঘূর্ণিঝড় (Cyclone hits Andhra Pradesh)। গতকাল রাতেই এক মহিলার মৃত্যুর খবর পাওয়া গেছিল। সরকারি সূত্রে খবরছে, ঘূর্ণিঝড়ের দাপটে আরও দুজনের মৃত্যু হয়েছে। এখনও পর্যন্ত মোট মৃতের সংখ্যা ৩। নিখোঁজ দু’জন।

অন্ধ্রপ্রদেশের কাকিনাড়ার কাছে মাছিলিপত্তনম এবং কলিঙ্গপত্তনমের মাঝামাঝি আঘাত হানে মন্থা। ঘণ্টায় ১০০ কিলোমিটার বেগে বাতাস তছনছ করে দেয় সবকিছু। এই প্রক্রিয়া চলে আরও ৩-৪ ঘণ্টা। কাকিনাড়া, কৃষ্ণা, এলুরু, পূর্ব গোদাবরী, পশ্চিম গোদাবরী, ডঃ বি আর আম্বেদকর কোণাসীমা এবং অল্লুরি সীতারামা রাজু জেলার চিন্তুরু ও রামপাচোড়াভরম বিভাগে ঘূর্ণিঝড়ের সবচেয়ে বেশি প্রভাব দেখা যাচ্ছে। লাগাতার বৃষ্টি হচ্ছে। সঙ্গে বইছে ঝোড়ো হাওয়া। জনজীবন কার্যত বিপর্যস্ত।

মান্থার দাপটে উপকূলীয় এলাকায় বেশ কিছু গাছ উপড়ে পড়েছে। গতকাল রাতেই এক মহিলার মৃত্যুর খবর পাওয়া গেছিল। সরকারি সূত্রে জানা গিয়েছে,সব রাস্তায় ভেঙে পড়ে গাছপালা। সড়ক জুড়ে গাছপালা এখনও ভেঙে পড়ে রয়েছে। বিদ্যুতের খুঁটি উল্টে গিয়েছে। উদ্ধারকারী দল রাস্তা পরিষ্কারে নেমেছে। কিন্তু প্রচণ্ড বৃষ্টিতে সে-কাজ করা কঠিন হচ্ছে। ঘূর্ণিঝড়ের দাপটে আরও দুজনের মৃত্যু হয়েছে। এখনও পর্যন্ত মোট মৃতের সংখ্যা ৩। নিখোঁজ দু’জন। পশ্চিম গোদাবরী, কৃষ্ণা এবং পূর্ব গোদাবরী তীরবর্তী জেলাগুলিতে ভারী বৃষ্টিপাত এবং ঝোড়ো বাতাস বইছে। নিম্নাঞ্চলে বন্যার সতর্কতা জারি করা হয়েছে।

আরও পড়ুন: ঘুর্ণিঝড় ‘মন্থা’র প্রভাব সব থেকে বেশি পড়ল সুন্দরবনে!

ঘূর্ণিঝড়ের প্রভাব সামলাতে অন্ধ্রপ্রদেশ সরকার রাজ্যজুড়ে হাই অ্যালার্ট জারি করেছে। রাজ্যের ২২টি জেলার ৪০৩টি মণ্ডল ঘূর্ণিঝড় দ্বারা প্রভাবিত হওয়ার সম্ভাবনা রয়েছে। সরকার মঙ্গলবার রাত ৮:৩০ থেকে বুধবার সকাল পর্যন্ত এই সাতটি জেলায় সব ধরনের যানবাহন চলাচল স্থগিত রাখার নির্দেশ দেয়। বিঘ্ন ঘটেছে বিমান চলাচলেও। আগাম সতর্কতা হিসেবে বিশাখাপত্তনম বিমানবন্দরে ৩২টি, বিজয়ওয়াড়ায় ১৬টি এবং তিরুপতিতে ৪টি ফ্লাইট বাতিল হয়েছে। বাতিল করা হয়েছে ১২০টি ট্রেনও। রাজ্য জুড়ে ৮০০-রও বেশি ত্রাণ শিবির খোলা হয়েছে। ত্রাণ ও উদ্ধারকাজে মোতায়েন রয়েছে NDRF ও SDRF। আবহাওয়া দফতর জানাচ্ছে, শক্তি হারিয়ে মন্থা এখন ঘূর্ণিঝড়ে পরিণত হয়েছে। বৃষ্টি এবং ঝোড়ো হাওয়া কমেনি। তবে আগামী পাঁচ থেকে ছয় ঘণ্টার মধ্যে মান্থা ধীরে ধীরে শক্তি হারিয়ে নিম্নচাপে পরিণত হবে বলে জানানো হয়েছে।

প্রবল ঝড়বৃষ্টির কারণে ওড়িশায় বৃহস্পতিবার পর্যন্ত স্কুল বন্ধ রাখার নির্দেশ দেওয়া হয়েছে। মঙ্গলবার ওড়িশার উপকূলবর্তী জেলাগুলিতে শুরু হয় ঝড়বৃষ্টি। সেখানে ১৫টি জেলায় জনজীবন বিপর্যস্ত হয়েছে। বাংলায় ‘মন্থা’র সরাসরি প্রভাব না থাকলেও পরোক্ষ প্রভাব পড়তে পারে বলে অনুমান হাওয়া অফিসের। বিশেষত উত্তরের ৫ জেলায় ভারী বৃষ্টি হতে পারে। যার জেরে পাহাড়ি এলাকায় কমতে পারে দৃশ্যমানতা। বুধবার দক্ষিণবঙ্গের সব জেলাতেই বজ্রবিদ্যুৎ-সহ বৃষ্টি ও সঙ্গে দমকা ঝোড়ো হাওয়ার পূর্বাভাস রয়েছে। সেই পূর্বভাস মতেই সকাল থেকে কলকাতা সহ দক্ষিণবঙ্গে জেলায় আকাশের মুখভার সেই শুরু হয়েছে মুষলধারের বৃষ্টি। এর মধ্যে ভারী বৃষ্টি হতে পারে দক্ষিণ ২৪ পরগনা, পূর্ব ও পশ্চিম মেদিনীপুর, ঝাড়গ্রামে। বৃহস্পতিবার ভারী বৃষ্টি হবে পুরুলিয়া, পশ্চিম বর্ধমান, বীরভূম, মুর্শিদাবাদে। শুক্রবার পর্যন্ত বৃষ্টি চলবে দক্ষিণবঙ্গে। বৃহস্পতিবার থেকে বৃষ্টি বাড়বে উত্তরবঙ্গে।

দেখুন ভিডিও

The post মন্থা’র ল‍্যান্ডফলের পর সকালে এ কী অবস্থা? দেখুন এই ভিডিও first appeared on KolkataTV.